**Gaia Kooli 7.-8. klassi esitluste koostamise juhend**

Arvutis tehtav esitlus on iseseisev töö, mille eesmärgiks on tuua õpitavast materjalist (peatükk Opiqus, õpetaja antud muu tekst vms) välja oluline, see struktureerida, illustreerida ning lõpuks esitada nii visuaalselt kui suuliselt klassikaaslastele, et kõik selle teemaga tutvuksid ning õpiksid.

Järgnevad esitluse nõuded kehtivad vaikimisi, kui õpetaja ei esita konkreetsele esitlusele muid nõudeid.

1. Esitlus algab avaslaidiga, millel on esitluse teema (pealkiri) ja esitluse autori nimi.

2. Alati on soovitatav esitlus teha ilusaks, st valida enda jaoks meeldiv ja huvitav taust ning lisada fotosid, joonistusi, graafikat, videoid jne. Eesmärgiks on, et vaatajatel oleks huvitav esitlust jälgida.

3. Sisuslaide on 3-5, milles kirjeldatakse pigem lühitekstidena teema sisu, olulisi mõisteid, sündmusi, inimesi, liike jne. Pikka teksti pole soovitatav esitlusse panna, selle võib vajadusel ise juurde rääkida. Kui on piisavalt materjali, siis võib muidugi teha ka suurema slaidide arvuga esitlusi.

4. Esitlus lõpeb lõpuslaidiga, kus tänatakse vaatajaid ja kuulajaid. Lõpuslaidil võib olla uuesti autori nimi (eesnimi).

Slaidide tegemiseks kasuta enda jaoks programmi, nt MS Powerpoint, Libre Office Impress, Google ’i esitlus jt.

Lepi õpetajaga kokku, millal ja kus Sa talle esitluse enne tundi saadad.

Head esitluste tegemist ja tundides esitlemist!